સિદ્ધાર્થ રાંદેરિયા પ્રોડક્શનનું ‘રંગરંગીલા ગુજ્જુભાઈ’ સિદ્ધાર્થ રાંદેરિયાએ ડિરેક્ટ કર્યું છે અને નાટકના લેખક પ્રવીણ સોલંકી છે. સિદ્ધાર્થ રાંદેરિયાનું નાટક હોય એટલે ભરપેટ કૉમેડી હોય અને એ કૉમેડી વચ્ચે લગ્નસંબંધો માટેની શીખ પણ આછીસરખી આપી દેવામાં આવતી હોય. નાટકના લીડ સ્ટાર અને ડિરેક્ટર સિદ્ધાર્થ રાંદેરિયા કહે છે, ‘મજા માટે નાટક જોવામાં આવે છે એટલે હું સલાહ આપવાનો ખોટો ડોળ નથી કરતો, પણ હા, કેકના આઇસિંગની જેમ જીવનનો મર્મ અને સંબંધો પ્રત્યે માણસનું કર્મ કેવું હોવું જોઈએ એ સમજાવવાનો પ્રયાસ કરી લઉં છું.’